
DR 30.10.2014  31  

  
■1220 

Timbalan Yang di-Pertua [Datuk Haji Ismail bin Haji Mohamed Said]: Yang 

Berhormat Kuala Krai, elok ada harga lantai bagi... 

Dr. Mohd. Hatta bin Md. Ramli [Kuala Krai]: Bukan sekadar itu. Harga lantai ini 

memang telah diperjuangkan, paling tidak RM4. Janganlah harga sekilo getah ini lebih 
rendah daripada sekilo gula, RM2.85, RM2.30, RM1.40. Jadi, ini menyeksakan.  

Apa tidak boleh kita mengadakan satu skema pemberian kupon misalnya, 
walaupun ini kelihatan backward, balik ke zaman 50-an, zaman perang Korea di mana 
pekebun kecil diberikan kupon untuk mendapat harga yang baik tetapi kalau sudah tidak 
ada jalan lain, maka kita kena fikirkan perkara tersebut. Saya berkeyakinan kerajaan boleh 
memberikan perhatian kerana penoreh getah ini bukannya berjuta-juta orang, dalam 
ratusan ribu, 140 ribu lebih sahaja. Jadi sudah pasti ini boleh dilaksanakan. Kalau kerisauan 
kita ialah kalau kita memberikan bantuan sedemikian, yang akan mendapat manfaatnya 
ialah ladang-ladang getah, saya rasa ini boleh kita jadikan panduan supaya yang terlibat, 
yang mendapat kupon atau yang menikmati harga lantai ini pekebun-pekebun kecil. Jadi 
saya sangat mencadangkan.  

Yang keduanya atau ketiganya, satu telah ditolak, ialah isu GST. Ini pun satu 
perkara yang kita bincangkan dengan sangat luas. Menunggu 1 April ini, saya rasa rakyat 
mula merasa cemas kesannya terhadap kehidupan mereka kerana selama ini cukai-cukai 
yang lain termasuk cukai pendapatan tidak terkena kepada majoriti rakyat Malaysia, cukai 
jualan juga dapat dielakkan oleh sesetengah pengguna kita tetapi GST akan dikenakan ke 
atas semua termasuk yang tidak bekerja, termasuk OKU, termasuk wanita-wanita yang 
menjadi suri rumah sepenuh masa.  

Jadi saya hendak mencadangkan, seperti cadangan kawan-kawan yang lain 
supaya GST ini tidak dilaksanakan. Namun, melihat kepada kesungguhan kerajaan, seolah-
olah ia tidak ada jalan balik, mesti juga diteruskan.  

Kalau di sesetengah negara ada outlet-outlet untuk kita mendapatkan pelepasan 
cukai-cukai GST ini ataupun VAT ini di sesetengah negara, saya hendak mencadangkan 
untuk sebahagian besar mereka yang berpendapatan kecil, yang tidak berpendapatan, 
kanak-kanak, orang dewasa, orang tua, warga emas yang tidak mempunyai pendapatan 
yang bagi saya tidak wajar dicukai, kemungkinan outlet-outlet boleh disediakan, bukan 
outlet untuk barangan berjenama, yang mahal-mahal tetapi outlet untuk keperluan harian di 
mana dalam outlet ini hanya boleh digunakan atau dimasuki oleh golongan-golongan yang 
telah ditetapkan tadi dan di situ tidak ada cukai. Tidak perlulah beli dahulu kemudian claim 

untuk dapat wang kembali. Lebih baik di tempat-tempat tersebut dan mereka ini... 

Dr. Haji Noor Azmi bin Ghazali [Bagan Serai]: Yang Berhormat Kuala Krai.  

Timbalan Yang di-Pertua [Datuk Haji Ismail bin Haji Mohamed Said]: Ya, Yang 

Berhormat Bagan Serai.  

Dr. Haji Noor Azmi bin Ghazali [Bagan Serai]: Sedikit Yang Berhormat Kuala 

Krai.  

Dr. Mohd. Hatta bin Md. Ramli [Kuala Krai]: ...Diberikan satu kartu misalnya 

untuk mendapat harga tanpa GST khususnya barang-barang keperluan. Sila.  

Dr. Haji Noor Azmi bin Ghazali [Bagan Serai]: Terima kasih Yang Berhormat 

Kuala Krai, terima kasih Tuan Yang di-Pertua.  

Apabila GST akan diperkenalkan tahun depan, yang mencemaskannya adalah 
sebenarnya pihak pembangkang yang telah beritahu kepada rakyat yang GST ini 
membebankan. GST ini tidak kena kepada semua orang sebab GST hanya akan terkena 
apabila rakyat yang kaya dan mampu untuk menggunakan barang-barang yang akan 
dicukaikan... [Dewan riuh] Barangan yang asas... [Disampuk] Banyak barangan yang asas 
tidak akan terkena GST. Jadi cuba kita fikirkan itu. Jadi, bukan semua rakyat termiskin itu 
yang akan kena GST. Hanya orang-orang yang menggunakan, membeli barang-barang 
yang dikenakan GST. Apakah pendapat Yang Berhormat Kuala Krai?  



#1220. Timbalan Yang di-Pertua [Datuk Haji Ismail bin Haji Mohamed Said]: Yang. Berhormat Kuala Krai, elok ada harga lantai bagi... Dr. Mohd. Hatta bin Md. Ramli [Kuala Krai]: Bukan sekadar itu. Harga lantai ini. memang telah diperjuangkan, paling tidak RM4. Janganlah harga sekilo getah ini lebih rendah daripada sekilo gula, RM2.85, RM2.30, RM1.40. Jadi, ini menyeksakan. Apa tidak boleh kita mengadakan satu skema pemberian kupon misalnya, walaupun ini kelihatan backward, balik ke zaman 50-an, zaman perang Korea di mana pekebun kecil diberikan kupon untuk mendapat harga yang baik tetapi kalau sudah tidak ada jalan lain, maka kita kena fikirkan perkara tersebut. Saya berkeyakinan kerajaan boleh memberikan perhatian kerana penoreh getah ini bukannya berjuta-juta orang, dalam ratusan ribu, 140 ribu lebih sahaja. Jadi sudah pasti ini boleh dilaksanakan. Kalau kerisauan kita ialah kalau kita memberikan bantuan sedemikian, yang akan mendapat manfaatnya ialah ladang-ladang getah, saya rasa ini boleh kita jadikan panduan supaya yang terlibat, yang mendapat kupon atau yang menikmati harga lantai ini pekebun-pekebun kecil. Jadi saya sangat mencadangkan. Yang keduanya atau ketiganya, satu telah ditolak, ialah isu GST. Ini pun satu perkara yang kita bincangkan dengan sangat luas. Menunggu 1 April ini, saya rasa rakyat mula merasa cemas kesannya terhadap kehidupan mereka kerana selama ini cukai-cukai yang lain termasuk cukai pendapatan tidak terkena kepada majoriti rakyat Malaysia, cukai jualan juga dapat dielakkan oleh sesetengah pengguna kita tetapi GST akan dikenakan ke atas semua termasuk yang tidak bekerja, termasuk OKU, termasuk wanita-wanita yang menjadi suri rumah sepenuh masa. Jadi saya hendak mencadangkan, seperti cadangan kawan-kawan yang lain supaya GST ini tidak dilaksanakan. Namun, melihat kepada kesungguhan kerajaan, seolah- olah ia tidak ada jalan balik, mesti juga diteruskan. Kalau di sesetengah negara ada outlet-outlet untuk kita mendapatkan pelepasan cukai-cukai GST ini ataupun VAT ini di sesetengah negara, saya hendak mencadangkan untuk sebahagian besar mereka yang berpendapatan kecil, yang tidak berpendapatan, kanak-kanak, orang dewasa, orang tua, warga emas yang tidak mempunyai pendapatan yang bagi saya tidak wajar dicukai, kemungkinan outlet-outlet boleh disediakan, bukan outlet untuk barangan berjenama, yang mahal-mahal tetapi outlet untuk keperluan harian di mana dalam outlet ini hanya boleh digunakan atau dimasuki oleh golongan-golongan yang telah ditetapkan tadi dan di situ tidak ada cukai. Tidak perlulah beli dahulu kemudian claim. untuk dapat wang kembali. Lebih baik di tempat-tempat tersebut dan mereka ini... Dr. Haji Noor Azmi bin Ghazali [Bagan Serai]: Yang Berhormat Kuala Krai. Timbalan Yang di-Pertua [Datuk Haji Ismail bin Haji Mohamed Said]: Ya, Yang. Berhormat Bagan Serai. Dr. Haji Noor Azmi bin Ghazali [Bagan Serai]: Sedikit Yang Berhormat Kuala. Krai. Dr. Mohd. Hatta bin Md. Ramli [Kuala Krai]: ...Diberikan satu kartu misalnya. untuk mendapat harga tanpa GST khususnya barang-barang keperluan. Sila. Dr. Haji Noor Azmi bin Ghazali [Bagan Serai]: Terima kasih Yang Berhormat. Kuala Krai, terima kasih Tuan Yang di-Pertua. Apabila GST akan diperkenalkan tahun depan, yang mencemaskannya adalah sebenarnya pihak pembangkang yang telah beritahu kepada rakyat yang GST ini membebankan. GST ini tidak kena kepada semua orang sebab GST hanya akan terkena apabila rakyat yang kaya dan mampu untuk menggunakan barang-barang yang akan dicukaikan... [Dewan riuh] Barangan yang asas... [Disampuk] Banyak barangan yang asas tidak akan terkena GST. Jadi cuba kita fikirkan itu. Jadi, bukan semua rakyat termiskin itu yang akan kena GST. Hanya orang-orang yang menggunakan, membeli barang-barang yang dikenakan GST. Apakah pendapat Yang Berhormat Kuala Krai?.